A4-0106/97

Ψήφισμα σχετικά με την έκθεση της Επιτροπής που αφορά την εφαρμογή κατά την περίοδο 1991-1992 του Κανονισμού ΕΟΚ αριθ. 3820/85 για την εναρμόνιση ορισμένων κοινωνικών διατάξεων στον τομέα των οδικών μεταφορών (17η έκθεση της Επιτροπής για την εφαρμογή της κοινωνικής νομοθεσίας στον τομέα των οδικών μεταφορών) (COM(95)0713 - C4-0065/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(95)0713 - C4-0065/96),

- έχοντας υπόψη την έκθεση της Επιτροπής Μεταφορών και Τουρισμού (A4- 0106/97),

Α. λαμβάνοντας υπόψη ότι η μη τήρηση του χρόνου οδήγησης και ανάπαυσης επηρεάζει σοβαρά τους κανόνες του ανταγωνισμού μεταξύ των διαφόρων μεταφορικών μέσων,

Β. λαμβάνοντας υπόψη το γεγονός ότι η εν λόγω έκθεση είναι η πρώτη που συνετάγη σύμφωνα με τον Κανονισμό αριθ. 3820/85 και την απόφαση της 22ας Φεβρουαρίου 1993 (χρησιμοποίηση των τυποποιημένων εντύπων) και ότι η τυποποίηση των στοιχείων που απέστειλαν τα διάφορα κράτη μέλη δεν έχει ακόμα ολοκληρωθεί,

Γ. λαμβάνοντας υπόψη τον ανησυχητικό αριθμό σοβαρών ατυχημάτων τόσο λεωφορείων όσο και φορτηγών, τα οποία οφείλονται σε ανθρώπινο λάθος που συχνά αποτελεί συνέπεια υπερβολικής κόπωσης, αλλά και των ανθυγιεινών συνθηκών εργασίας των οδηγών βαρέων φορτηγών οχημάτων,

Δ. λαμβάνοντας υπόψη ότι ο στόχος της ρύθμισης των ωραρίων οδήγησης και ανάπαυσης αφορά πρωταρχικά την οδική ασφάλεια, και σε δευτερεύουσα θέση το ωράριο εργασίας,

Ε. λαμβάνοντας υπόψη την ανάγκη διενέργειας αυστηρών και ομοιόμορφων ελέγχων στο έδαφος της Κοινότητας, οι οποίοι θα συνέβαλαν στην δημιουργία προϋποθέσεων για υγιή και δίκαιο ανταγωνισμό για όλους τους παράγοντες της οδικής κυκλοφορίας, καθώς και τη δυνατότητα και τους τρόπους ενδεχόμενης μείωσης των ποσοστών χρησιμοποίησης που αναγνωρίζονται στους οδηγούς ορισμένων χωρών,

ΣΤ. λαμβάνοντας υπόψη ότι οι κανόνες που συμφωνήθηκαν δεν εφαρμόζονται ακόμη σε ορισμένα κράτη μέλη,

Ζ. υπενθυμίζοντας ότι υπάρχει φανερή και σαφής σχέση μεταξύ της οδικής ασφάλειας και του σεβασμού των κοινωνικών κανόνων του τομέα, στο μέτρο όπου ο χρόνος οδήγησης και ανάπαυσης είναι καθοριστικός για τη σωματική και φυσική κατάσταση στην οποία ευρίσκονται οι οδηγοί όταν οδηγούν το λεωφορείο ή το φορτηγό,

Η. υπενθυμίζοντας ότι τα ποινικά μέτρα δεν δύναται να είναι το μοναδικό μέσο για την επιβολή της νομοθεσίας,

1. σημειώνει επίσης τη μεγάλη καθυστέρηση με την οποία υποβλήθηκαν οι εκθέσεις που καλύπτουν τις περιόδους 1991-1992 και 1993-1994[semigr ]

2. σημειώνει ότι ορισμένα στοιχεία που περιέχονται στην έκθεση της Επιτροπής είναι ανακόλουθα και ελλιπή[semigr ]

3. επιμένει, ως εκ τούτου, η προσεχής έκθεση που θα καλύψει την περίοδο 1993- 94 να υποβληθεί χωρίς αναβολή και να συμπεριλαμβάνει στοιχεία ομοιογενέστερα και πληρέστερα[semigr ]

4. ζητεί από τις αρμόδιες εθνικές αρχές να θέσουν τα πάντα σε εφαρμογή ώστε να διατεθούν ταχύτερα τα αναγκαία στοιχεία στην Ευρωπαϊκή Επιτροπή[semigr ]

5. διαπιστώνει μεγάλη ανομοιογένεια σ' ό,τι αφορά τη φύση και τον αριθμό των ελέγχων στις διάφορες χώρες[semigr ]

6. παροτρύνει την Επιτροπή να συνεχίσει το έργο εναρμόνισης και συντονισμού που άρχισε στον τομέα αυτό, προκειμένου να επιτύχει πλέον συνεκτικά και συγκρίσιμα μεταξύ τους στοιχεία[semigr ]

7. ζητεί από την Επιτροπή να προωθήσει αμέσως την εκπόνηση νέων νομοθετικών διατάξεων με σκοπό να περιορισθούν τα μέγιστα χρονικά όρια οδήγησης που καθορίζονται από τον Κανονισμό (EOK) 3820/85[semigr ] εκφράζει την επιθυμία να προβληματισθεί η Επιτροπή όσον αφορά τους χρόνους υπηρεσίας εκτός από την οδήγηση και να μεριμνήσει για τον συνυπολογισμό όλης της επαγγελματικής δραστηριότητας των οδηγών στην κοινωνική νομοθεσία ώστε να δημιουργηθούν ίσες συνθήκες ανταγωνισμού και να ληφθούν υπόψη η γενική ασφάλεια και των άλλων χρηστών των δρόμων, η υγεία και η ασφάλεια των ίδιων των εργαζομένων[semigr ]

8. ζητεί επιτακτικά το ποσοστό των εργάσιμων ημερών κατά τις οποίες πραγματοποιούνται έλεγχοι να καταστεί ενιαίο και να καθορισθεί τελικά σε 2%[semigr ]

9. επιμένει για την επιβολή πλέον εναρμονισμένων κυρώσεων, με αποτρεπτικό χαρακτήρα, ειδάλλως οι παραβάσεις θα εξακολουθήσουν να είναι προσοδοφόρες[semigr ]

10. εκφράζει την ικανοποίησή του για την επικείμενη καθιέρωση του αμετάβλητου ηλεκτρονικού χρονοταχυγράφου, που αποτελεί σημαντικό μέσο ελέγχου[semigr ]

11. καλεί την Επιτροπή να εξετάσει την ενδεχόμενη χρήση τεχνολογίας όπως εκείνη που χρησιμοποιείται στους σταθμούς αυτόματης πληρωμής διοδίων με σκοπό να καταγράφονται συνεχώς πληροφορίες σχετικές με τους οδηγούς[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.